Официално: България ще бъде част от „Нова волейболна лига“ през 2018 г. | Накратко
18 януари 2019 г. Последна промяна: 23:51
Волейболистите ни в най-трудната група за европейското
"Хебър" срази "Левски" и е на финал за Купата на България
"Нефтохимик" на осминафинал за Купата на СЕВ след тричасова драма
ЦСКА развали завръщането на Владо Николов
Националите стартират срещу Аржентина, Португалия и Канада в Лига на нациите 2019
Сръбските волейболистки стъпиха на световния връх
Официално: България ще бъде част от „Нова волейболна лига“ през 2018 г.
30.6.2017 г. 19:05
Стана ясно кои 16 отбора ще играят в първа дивизия на „Нова волейболна лига“ (новото наименование на досегашната „Световна лига“) през следващата година. Мъжкият национален тим също е сред елита на най-комерсиалната волейболна надпревара на планетата.
Ядрото на новия формат е съставено от 12 страни. Това са Бразилия, Италия, САЩ, Китай, Сърбия, Франция, Аржентина, Иран, Полша, Германия, Япония и Русия.
В следващите 7 години (от 2018 до 2024 г.) тези отбори няма да могат да изпаднат от първа дивизия, независимо от мястото, което заемат в крайното класиране. България заедно с Австралия, Канада и Корея е сред т.нар. „Претенденти“, като участието им в най-горното ниво на турнира се определя изцяло от позицията им във финалното подреждане след всеки сезон. Променя се и името на надпреварата. Тя вече няма да се казва „Световна лига“, а „Нова волейболна лига“. Турнирите от първата седмица на „Нова волейболна лига“ ще се проведат от 25 до 27 май.
Всеки отбор ще играе срещу всички останали 15 тима в 5 последователни седмици. В първата седмица от 25 до 27 май България ще играе срещу Китай, Аржентина и САЩ. Домакинът на този турнир предстои да бъде определен, а паралелно с него в други три точки на света ще се състоят още три надпревари.
Във втората седмица от 1-и до 3-и юни България ще играе с Австралия, Русия и Сърбия. В третата седмица от 8 до 10 юни „лъвовете“ ще се изправят срещу Италия, Япония и Полша. В четвъртата от 15 до 17 юни родните национали излизат срещу Франция, Канада и Бразилия. В последната пета седмица от груповата фаза на турнира България ще играе с Германия, Корея и Иран.
Финалите ще се състоят от 4 до 8 юли. За тях ще се класират първите 5 тима в крайното класиране плюс домакина на заключителната фаза. /bTV
Принц Филип катастрофира край имение на британското кралско семейство
Блестящ Везенков при нова победа на "Олимпиакос" в Евролигата
Рекордна глоба грози "Балкан" заради безредиците срещу "Левски Лукойл"
Бил Гейтс – на опашка за бургер (СНИМКА)